Ellen Corby

Ellen Hansen Corby (* 3. jún 1911, Racine, Wisconsin, USA† 14. apríl 1999, Los Angeles, Kalifornia, USA) bola americká herečka. 

 Detstvo a mladosť 
Corbyová sa narodila dánskym prisťahovalcom v meste Racine, v štáte Wisconsin ale vyrastala vo Filadelfii. Záujem o amatérske divadlo prejavila už v detstve a v roku 1932 odcestovala do Atlantic City, kde krátko pracovala ako zboristka. 

 Kariéra 
V Hollywoode pracovala na komédiách Our Gang, spoločne s jej manželom Francisom Corbym. Hereckej kariére sa začala venovať v roku 1945. V roku 1948 bola obsadená do filmu I Remember Mama, po boku Irene Dunne a Barbary Bel Geddes. Za svoj herecký výkon získala svoju jedinú nomináciu na Academy Awards a získala cenu Zlatý glóbus v roku 1948, pre najlepšiu herečku vo vedľajšej úlohe. 

V roku 1950 si zahrala vo westernovom filme The Gunfighter. V rokoch 1957 a 1959 stvárnila vydavateľku novín v televíznom seriáli Trackdown. Mala periodickú úlohu v televíznom seriáli Please Don't Eat the Daisies, po boku herečky Doris Day. 

V roku 1972 bola obsadená do televízneho seriálu Waltonovci. Corbyová účinkovala v seriáli do roku 1976. Predčasne musela seriál upustiť, kvôli mozgovej príhode, ktorú dostala doma. Neskôr sa objavila v záverečnej sérii v roku 1978, a jej postava bola zotavujúca sa z mozgovej príhody, čiže aj jej scenár bol upravený len na základne slová. Za svoj herecký výkon v seriáli získala Zlatý glóbus a tri ceny Emmy Awards. 

 Súkromný život 
Corbyová sa v roku 1934 vydala za Francisa Corbyho, po ktorom neskôr prebrala priezvisko. Ich manželstvo bolo bezdetné a rozviedli sa v roku 1944. 

Absolvovala Corbyová kurz transcendentálnej meditácie a od roku 1969 bola učiteľkou tohto druhu meditácii. 

V novembri 1976 dostala mozgovú príhodu, z ktorej sa neskôr zotavila. Corbyová zomrela v roku 1999 vo veku nedožitých 88 rokov. Je pochovaná na cintoríne Forest Lawn Memorial Park v Glendale v Kalifornii. 

 Iné projekty 

 Externé odkazy 




 Zdroj 

Kategória:Filmové herečky USA
Kategória:Televízne herečky USA
Kategória:Osobnosti z Wisconsinu
Kategória:Osobnosti USA dánskeho pôvodu
Kategória:Držitelia ceny Emmy
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme